Bantay Macolod

Ti Bantay Maculot (ammo pay a kas Bantay Maculod) ket ti maysa a bantay a mabirukan iti ili ti Cuenca iti probinsia ti Batangas, iti Filipinas. Nadayeg daytoy a bantay adagiti agkalkalay-ay ken dagiti agkamkampo; daytoy ket nangruna a pagawisan kadagiti turista iti ili. Iti tinawen iti Semana Santa, rinibu dagiti peregrino manipud kadagiti asideg nga ili ken dagiti probinsia ti mangkalay-at iti banaty a kas maysa a porma iti panagsakripisio.

Dagiti rukod 
Ti bantay ket agarup a  iti katayag ken kabangibangna pay ti Danaw Taal. Ti Bantay Maculot ken ti agtayag iti  a bulkaniko a bato a didingna a tinawtawagan iti The Rockies, ket nakunkuna a parte ti ngarab ti Kaldera ti Taal.

Pakasaritaan ti heolohia 
Naibatay kadagiti panagadal iti Taal, naipampamattian a nabukel idi ti maysa a taga-ugma a Balisongsong ti Taal babaen ti pannakapartuat ti dakkel a tomo dagiti dasitiko piroklastiko a material kadagiti napalabas a 140,000 a tawen. Adda dagiti nadumaduma a katastropiko a panagbettak a mabalin a napasamak kadagiti baetan ti 27,000 ken 5,000 a tawen a nangdadael daytoy a nalatlatak a Balisongsong ti Taal ken kanungpalan a nnagbukel iti  a depresion nga itan ket ammo a kas ti Kaldera ti Taal. Napunno idi ti danum daytoy a depresion, isu a nabukel ti danaw. Nabukel idi ti ub-ubing nga Isla Bulkan babaen dagiti nadumaduma nga eksplosibo a hidrobulkaniko a panagbettak iti tengnga ti danaw kalpasan ti pannakarebba.

Dagiti bakras ti dati a bulkan ket mangbukel itan kadagiti pantok a mangpalikmut iti danaw. Ti Bantay Macolod ket saan laeng a maysa a bulkaniko a balisongsong iti abagatan a bangir ngem ti pay kangatuan a ngarab ti kaldera iti dati a Balisongsong ti Taal. Ti Pantok ti Tagaytay, iti amianan, ket ti akin-amianan a ngarab ti kaldera a ti Bantay Sungay ti kangatuan nga elebasionna.

Dagiti ladawan

Kitaen pay 
 Listaan ti banbantay iti Filipinas

Dagiti nagibasaran

Dagiti akinruar a silpo 

Banbantay ti Filipinas